Na temelju članka 62. Zakona o komunalnom gospodarstvu („Narodne novine“ broj 68/18, 110/18 i 32/20) i članka 30. Statuta Općine Selca („Službeni glasnik Općine Selca), Općinsko vijeće Općine Selca na svojoj sjednici, održanoj \_\_\_\_\_ lipnja 2024. godine, donijelo je sljedeću

**ODLUKU**

o proglašenju komunalne infrastrukture

javnim dobrom u općoj uporabi u vlasništvu Općine Selca

Članak 1.

Ovom Odlukom proglašava se javnim dobrom u općoj uporabi u neotuđivom vlasništvu Općine Selca komunalna infrastruktura navedena u sljedećoj tablici:

|  |  |  |  |  |
| --- | --- | --- | --- | --- |
| **Naziv**  **komunalne**  **infrastrukture** | **Vrsta**  **komunalne**  **infrastrukture** | **Katastarska**  **općina** | **Broj katastarske**  **čestice** | **Broj zemljišno-knjižne čestice** |
| Veliko igralište-Selca | javne zelene površine- javni športski i rekreacijski prostori | Selca | Čest. zem. 356, 357/2 | Čest. zem. 356, 357/2 |
| Malo igralište-Selca | javne zelene površine- javni športski i rekreacijski prostori | Selca | Čest. zem. 364, 365, 366, 363/1, čest. zgr. 84 | Čest. zem. 364, 365, 366, 363/1, čest. zgr. 84 |
| Zog-boćarsko igralište-Selca | javne zelene površine- javni športski i rekreacijski prostori | Selca | Čest. zem. 356 | Čest. zem. 356 |
| Igralište Sumartin | javne zelene površine- javni športski i rekreacijski prostori | Sumartin | Čest. zem. 1352/2, 2775, 1391 | Čest. zem. 1352/2, 2775, 1391 |
| Zog-boćarsko igralište-Sumartin | javne zelene površine- javni športski i rekreacijski prostori | Sumartin | Čest. zem. 1352/2, 2775, 1391 | Čest. zem. 1352/2, 2775, 1391 |
| Igralište Povlja | javne zelene površine- javni športski i rekreacijski prostori | Povlja | Čest. zem. 223/3 | Čest. zem. 223/3 |
| Zog-boćarsko igralište Povlja | javne zelene površine- javni športski i rekreacijski prostori | Povlja | Čest. zem. 224715, 224/16, 224/17 | Čest. zem. 224715, 224/16, 224/17 |

Članak 2.

Nalaže se Općinskom sudu u Splitu, Stalnoj službi u Supetru, Zemljišno-knjižnom odjelu, upis komunalne infrastrukture iz članka 1. ove Odluke kao Javno dobro u općoj uporabi u neotuđivom vlasništvu Općine Selca.

Članak 3.

Ovu je odluku dužna provesti Državna geodetska uprava, Područni ured za katastar Split, Ispostava za katastar nekretnina Supetar.

Članak 4.

Ova odluka stupa na snagu osmog dana od dana objave u „Službenom glasniku Općine Selca“.

KLASA:

URBROJ:

U Selcima, ­­­31. svibnja 2024. godine

OPĆINSKO VIJEĆE OPĆINE SELCA

PREDSJEDNIK

Marčelo Štambuk, dr. med., v.r.

**O B R A Z L O Ž E NJ E**

Zakon o komunalnom gospodarstvu („Narodne novine“ broj 68/18, 110/18 i 32/20), sadrži odredbe o nadležnosti jedinica lokalne samouprave te ovlastima istih, te način postupanja i upisa komunalne infrastrukture u evidencije i zemljišne knjige.

Člankom 59. Zakona utvrđeno je da komunalnu infrastrukturu čine:

1. nerazvrstane ceste

2. javne prometne površine na kojim na nije dopušten promet motornih vozila

3. javna parkirališta

4. javne garaže

**5. javne zelene površine**

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza

Člankom 60 st. 5. propisano je kako Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, **javni športski i rekreacijski prostori**, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Nadalje, člankom 61. stavak. 4. i 5. Zakona propisano je da **komunalna infrastruktura stječe status javnog dobra** u općoj uporabi danom njezine izgradnje, uređenja odnosno **stupanjem na snagu odluke o proglašenju javnog dobra** te se upisuje u zemljišne knjige **kao javno dobro u općoj uporabi i kao vlasništvo** odnosno suvlasništvo **jedinice lokalne samouprave** i/ili javnog isporučitelja koji upravlja komunalnom infrastrukturom.

Člankom 62. propisano je da Odluku o proglašenju komunalne infrastrukture javnim dobrom u općoj uporabi i odluku o ukidanju statusa javnog dobra u općoj uporabi komunalne infrastrukture donosi **predstavničko tijelo jedinice lokalne samouprave.**

Odredbom članka 132. Zakona, **komunalna infrastruktura izgrađena do stupanja na snagu Zakona koja nije evidentirana u katastru** ili nije evidentirano njezino stvarno stanje **evidentira se u katastru na temelju geodetskog elaborata izvedenog stanja komunalne infrastrukture**, a koje pribavlja i nadležnom tijelu za katastar dostavlja jedinica lokalne samouprave odnosno javni isporučitelj koji upravlja komunalnom infrastrukturom **i rješenja nadležnog zemljišnoknjižnog suda o provedbi prijavnog lista u zemljišnu knjigu**. Komunalna infrastruktura evidentira se u katastru i upisuje se u zemljišne knjige **kao neotuđivo vlasništvo** odnosno suvlasništvo **jedinice lokalne samouprave** na čijem se području nalazi i/ili javnog isporučitelja koji upravlja komunalnom infrastrukturom, neovisno o postojanju upisa vlasništva i/ili drugih stvarnih prava treće osobe.

Svrha opisanih odredbi je konačno **razrješenje pravnog statusa** komunalne infrastrukture, koja **nije evidentirana** u katastru i koja **nije upisana** u zemljišne knjige, **radi usklađenja upisa sa stvarnim stanjem** izgrađene komunalne infrastrukture.

Konkretno, u ovom slučaju radi Time će se u konačnici uskladiti pravni status igrališta kao **sportskih i rekreacionih prostora** u naseljima Selca, Povlja i Sumartin sa stvarnim stanjem na terenu.

Slijedom navedenoga, predlaže se Općinskom vijeću Općine Selca donošenje ove Odluke.